P6_TA(2005)0047

Korlátozó intézkedések egyes elefántcsontparti személyekkel és szervezetekkel szemben *

Az Európai Parlament jogalkotási állásfoglalása az elefántcsontparti helyzet tekintetében egyes személyekkel és szervezetekkel szemben hozott különleges korlátozó intézkedések bevezetéséről szóló tanácsi rendeletre irányuló javaslatról (COM(2004)0842 — 15518/2004 — C6-0023/2005 — 2004/0286(CNS))

(Konzultációs eljárás)

Az Európai Parlament,

- tekintettel a Bizottságnak a Tanácshoz intézett javaslatára (COM(2004)0842) [1],

- tekintettel a Tanács szövegére (15518/2004),

- tekintettel az EK-Szerződés 60. és 301. cikkére,

- tekintettel az EK-Szerződés 308. cikkére, amely alapján a Tanács konzultált a Parlamenttel (C6-0023/2005),

- tekintettel eljárási szabályzata 51. cikkére,

- tekintettel az Állampolgári Jogi, Bel- és Igazságügyi Bizottság jelentésére és a Fejlesztési Bizottság véleményére (A6-0042/2005),

1. jóváhagyja a Bizottság módosított javaslatát;

2. felkéri a Bizottságot, hogy ennek megfelelően módosítsa javaslatát az EK-Szerződés 250. cikkének (2) bekezdése alapján;

3. felkéri a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

4. felkéri a Tanácsot, hogy ismételten konzultáljon a Parlamenttel, ha érdemben kívánja módosítani a Bizottság javaslatát;

5. kéri, hogy függesszék fel a bizottsági javaslat módosított változatának vizsgálatát legfeljebb három hónapig, hogy ne veszélyeztessék Thabo Mbeki dél afrikai elnök közvetítését, amelynek célja, hogy a hadviselő felek újrakezdjék a tárgyalásokat;

6. utasítja elnökét, hogy továbbítsa a Parlament álláspontját a Tanácsnak és a Bizottságnak.

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

1. módosítás

(3a) preambulumbekezdés (új)

| (3a) Az Afrikai Unió csúcstalálkozóján nemrégiben megújították Thabo Mbeki, Dél-Afrika elnökének megbízatását, és felkérték őt, hogy kezdje újra a konfliktusban álló felek által aláírt béke-megállapodás végrehajtását. |

2. módosítás

(3b) preambulumbekezdés (új)

| (3b) Az Európai Unió tagállamainak, akik az Egyesült Nemzetek Biztonsági Tanácsának is tagjai, biztosítaniuk kell az alapvető jogok teljes mértékű tiszteletben tartását: különösen az Egyesült Nemzetek Biztonsági Tanácsának 1572(2004) határozatában meghatározott intézkedések elfogadásakor és módosításakor, továbbá megfelelően tájékoztatják az Unió többi tagállamát, valamint a Közösség intézményeit azon intézkedésekről, amelyek hatással lehetnek a közösségi jogrendre,továbbá különösen a leszerelésről szóló Lina-Marcoussis és Accra III megállapodásokat követően, ami által lehetővé válik egy népszavazás megszervezése az Alkotmány 35. cikkének hatályon kívül helyezéséről, amelyet szabad elnökválasztás követhet. |

3. módosítás

(3c) preambulumbekezdés (új)

| (3c) az Egyesült Nemzetek Biztonsági Tanácsának 1572(2004) határozatában meghatározott intézkedések alkalmazása során a Közösségnek biztosítania kell azok összeegyeztetését a 2000. június 23-án Cotonouban aláírt AKCS-EK partnerségi megállapodás, így különösen annak 8. és 96. cikke szerinti eljárásokkal. |

4. módosítás

(3d) preambulumbekezdés (új)

| (3d) Az e rendelet által meghatározott intézkedések nem zárják ki további intézkedések elfogadását, amelyek egyrészt a Linas-Marcoussis és az Accra III megállapodások végrehajtását szolgálják - így különösen azon kötelezettség végrehajtását, hogy az emberi jogok és a nemzetközi humanitárius jog súlyos megsértésével gyanúsított személyeket az emberi jogok védelmére vonatkozó nemzetközi egyezmények rendelkezéseivel összhangban kivizsgálják és bíróság elé állítsák-, másrészt amelyek Nemzetközi Büntetőbíróság ügyésze által a elefántcsontparti helyzet vizsgálatának megindítását szolgálják azon ad hoc megkeresés alapján, amelyet a Római Statútum 12. cikke szerint az elefántcsontparti hatóságok 2003. október 1-jén nyújtottak be. |

5. módosítás

2. cikk (1) bekezdés

(1) Az I. mellékletben felsorolt természetes vagy jogi személyek, valamint szervezetek vagy szervek tulajdonában lévő, vagy ezek által közvetlenül vagy közvetve irányított valamennyi pénzeszközt és gazdasági erőforrást befagyasztanak. | (1) A Bizottság által - a 10. cikkel összhangban - készített listán szereplő természetes vagy jogi személyek, valamint szervezetek vagy szervek tulajdonában lévő, vagy ezek által közvetlenül vagy közvetve irányított valamennyi pénzeszközt és gazdasági erőforrást be kell fagyasztani. |

6. módosítás

7. cikk (3) bekezdés

(3) Az e cikkel összhangban nyújtott vagy kapott bármely információ csak olyan céllal használható fel, amelyre azt nyújtották vagy kapták. | (3) Az e cikkel összhangban nyújtott vagy kapott bármely információ csak olyan céllal használható fel, amelyre azt nyújtották vagy kapták. Az ilyen információ kizárólag a vagyon befagyasztását célzó eljárások lefolytatásához szükséges ideig használható fel, és az adatvédelmet biztosító eljárásnak vetik alá. |

7. módosítás

9a. cikk (új)

| 9a. cikk Azon természetes vagy jogi személyeket, valamint szervezeteket vagy szerveket, akiknek a vagyonát igazságtalanul fagyasztották be, az igazságtalanul elszenvedett kár jellegének és mértékének megfelelően kell kártalanítani. |

8. módosítás

10. cikk, bevezető rész

A Bizottságot felhatalmazzák, hogy: | A Bizottságot felhatalmazzák, hogy az Európai Parlamenttel folytatott konzultációt követően: |

9. módosítás

10. cikk a) pont

a)az I. mellékletnek vagy az Egyesült Nemzetek Biztonsági Tanácsa, vagy a szankcióbizottság által hozott határozatok alapján történő módosítására; és | a)az Egyesült Nemzetek Biztonsági Tanácsa vagy a szankcióbizottság által hozott határozatok alapján egy lista elkészítésére és módosítására, amely tartalmazza azon természetes vagy jogi személyeket, valamint szervezeteket vagy szerveket, amelyeknek pénzeszközét és gazdasági erőforrását be kell fagyasztani, és a lista helyesbítésére, ha bizonyítottan hiba található benne és |

10. módosítás

10. cikk b) pont

b)a II. mellékletnek a tagállamok által nyújtott információk alapján történő módosítására. | b)a mellékletnek a tagállamok által nyújtott információk alapján történő módosítására. |

11. módosítás

10. cikk (1a) bekezdés (új)

| A Bizottság előzetesen bizalmi alapon tájékoztatja az Európai Parlament polgári szabadságjogokért, igazságügyért és belügyért, valamint a fejlődésért felelős bizottságának elnökeit az (1) bekezdés a) pontjában érintett lista elkészítéséről, illetve módosításáról. |

12. módosítás

I. melléklet

I. melléklet A 2. cikkben említett természetes és jogi személyek, valamint szervezetek vagy szervek jegyzéke | törölve |

[1] A Hivatalos Lapban még nem tették közzé.

[2] HL L 317., 2000.12.15., 3. o.

--------------------------------------------------